Ullensaker

Ullensaker er en kommune i Osloregionen i Norge i Akershus fylke. Kommunen ligger i landskapet Akershus og var del av Akershus len, Akershus stiftamt, Akershus amt og Akershus fylke fra middelalderen til 2020. Den har  innbyggere (per ). Den grenser i nord til Eidsvoll, øst til Nes, i sør til Lillestrøm, og i vest til Gjerdrum og Nannestad. Kommunen huser, sammen med Nannestad, Norges hovedflyplass, Oslo lufthavn på Gardermoen (OSL).

 Geografi og klima 
Kommunen ligger på et ganske jevnhøyt platå (150–200 moh.) på Øvre Romerike. Løsmassene utgjøres i stor grad av marine avsetninger, og stedvis er terrenget nedskåret av raviner. Kommunens høyeste punkt er Kopperudtoppen nær grensa til Eidsvoll kommune i nord.

Både Gardermobanen og Hovedbanen går gjennom kommunens sentrale deler fra sør til nord. Det gjør også europavei 6, mens europavei 16 kommer vestfra via Gardermoen og fortsetter via Kløfta østover til Kongsvinger og Sverige.

 Normaler for Gardermoen (202 moh.)eklima.no  Jan Feb Mar Apr Mai Jun Jul Aug Sep Okt Nov Des År Temperaturnormal (°C) −7,2 −7,1 −2,3 2,8 9,4 14,1 15,2 13,9 9,3 4,7 −1,5 −5,7 3,8 Nedbør (mm) 59 49 53 48 61 73  79 90 96  100 89 65 862


 Befolkning 
Ullensaker har hatt en svært kraftig befolkningsvekst de siste årene. Fra år 2000 til 2012 steg innbyggertallet med over 11 000 personer.http://www.ssb.no/emner/02/02/folkendrhist/tabeller/tab/0235.html Ullensaker. Folkemengde 1. januar og endringer i året. 1951- Ullensaker er landets 25. største kommune mht folketall.

Kommunen har landets nest høyeste andel av innvandrere og barn av innvandrere med 35,65 % pr 1.januar 2024

Norges hovedflyplass, Oslo lufthavn, Gardermoen ligger på Gardermoen i Ullensaker kommune. Jessheim er kommunesenter og hadde  innbyggere per .  Tettstedet er nummer  tettsteder i Norge. Jessheim fikk bystatus i 2012. Ullensaker har i tillegg tettstedene Kløfta med  innbyggere (nummer ), Sand med  innbyggere, Borgen med , Sessvoldmoen med  innbyggere og Nordkisa med  innbyggere. Av Råholts  innbyggere bor  i Ullensaker.

 Politikk 

Se også utfyllende artikkel: Kommunestyrevalg i Ullensaker.

 Kommunestyrevalget 2023 

 Forsvarets anlegg 
 Gardermoen flystasjon
 Sessvollmoen leir
 Hauerseter leir

 Historie 
Ullensaker ble først bosatt for omkring 6.000 år siden.  Navnet kommer utvilsomt fra et gårdsnavn. Tidligere het soknet Ullinshof, og navneskifte fra -hof til -aker kan ifølge Rygh ha sammenheng med flytting av prestegården. Rygh mener at forleddet Ullin etter de stedene det forekommer, må være et meget gammelt gudenavn som ikke kjennes fra annet enn de stedsnavn hvor det forekommer, og at det er usikkert om Ullin er den samme som Ull, eller en helt annen guddom. Ull var sønn av Tors kone Siv, jaktgud og skigud. Stedet der Ullensaker kirke ligger i dag, var tidligere Ullinshov, dvs. hovet til Ulls eller Ullins ære.

Ullensaker lå i et område med tidlig samfunnsdannelse. Den gotiske historikeren Jordanes skrev om et «Raumariciae» mellom Mjøsa og Øyeren. Nord-Europas største gravhaug, Raknehaugen, tyder også på at Ullensaker var et sentralt område.

Over 90 gravfunn i kommunen stammer fra vikingtiden.http://akershus.kulturnett.no/Historie/Lokalhistorie/romerike/Ullensaker_pages/histoire_ullensaker.htm
Ullensakers historie – tidligste tider

 Kultur 
mini|Grav ved Trandumskogen

 Kommunevåpen 
Som kommunevåpen bruker Ullensaker et ikke-heraldisk merke. Merket er fra nyere tid, og forestiller guden Ull fra Norrøn mytologi.

 Severdigheter 
 Raknehaugen – Nord-Europas største gravhaug.
 Trandumskogen – Et minneområde der 173 nordmenn, 15 sovjetborgere og 6 briter ble henrettet av tyskerne under andre verdenskrig.https://www.ullensaker.kommune.no/publisert-innhold/kultur-og-fritid/opplev-ullensaker/attraksjoner-og-museum/minnesmerker/
 Gardermoen kulturpark – Et område ved Gardermoen flyplass, avsatt til kultur- og næringsformål. Her ligger blant annet Akershusmuseet avdeling Ullensaker museum Sør-Gardermoen, Forsvarets flysamling og SAS Museet.

 Referanser 

 Eksterne lenker 


  Kommunefakta Ullensaker (Viken) -. Statistisk sentralbyrå 
   Ullensaker museum
  Trandumskogen - Riksantikvaren
  Ullensaker kino